
RAPORT DE SPECIALITATE

privind aprobarea valorii totale a proiectului “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”  aprobată prin HCL nr. 490/19.10.2018, modificată prin HCL nr. 277/14.06.2022,  aprobarea rezervei de implementare pentru reechilibrarea contractelor de execuție și proiectare lucrări aferente proiectului, precum și aprobarea revizuirii Devizului General aferent proiectului actualizat prin HCL nr. 202/25.05.2021, HCL nr. 346/28.09.2021,  HCL nr. 7/11.01.2022 și HCL nr. 428/30.08.2022
            
Având în vedere Referatul de aprobare nr. SC2022-                            al Primarului Municipiului Timişoara şi Proiectul de hotărâre privind aprobarea valorii totale a proiectului “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”  aprobată prin HCL nr. 490/19.10.2018, modificată prin HCL nr. 277/14.06.2022,  aprobarea rezervei de implementare pentru reechilibrarea contractelor de execuție și proiectare lucrări aferente proiectului, precum și aprobarea revizuirii Devizului General aferent proiectului actualizat prin HCL nr. 202/25.05.2021, HCL nr. 346/28.09.2021,  HCL nr. 7/11.01.2022 și HCL nr. 428/30.08.2022
Facem următoarele precizări:
Prin contractul de finanţare nr. 247/09.05.2019 a fost aprobat proiectul “Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană Etapa II” cod SMIS 2014+127006, a cărui durată de implementare este până la data de 31.12.2023.
Obiectivul general al proiectului îl reprezintă reducerea impactului negativ asupra mediului şi diminuarea efectelor schimbărilor climatice cauzate de sistemul centralizat de alimentare cu energie termică în scopul îmbunătăţirii stării de sănătate a populaţiei în Timişoara şi asigurării conformării cu obligaţiile de mediu stabilite prin Tratatul de Aderare. 
Obiectivul specific al proiectului constă în reabilitarea unor tronsoane de reţea primară şi parţial a reţelelor secundare de distribuţie a energiei termice pentru încălzire, apă caldă de consum şi recirculaţia acesteia, aferente a 25 puncte termice, în vederea creşterii eficienţei energetice a sistemului, reducerii emisiilor de poluanţi şi a îmbunătăţirii sănătăţii populaţiei. 
Proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006 este finanţat prin Programul Operaţional Infrastructură Mare (POIM) 2014-2020  axa prioritară 7.
Prin  HCL nr. 489/19.10.2018 au fost aprobate Studiul de fezabilitate, Analiza cost-beneficiu şi indicatorii tehnico-economici pentru Proiectul “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”, completată prin Hotarârea Consiliului Local al Municipiului Timisoara nr. 110/19.03.2019.
Prin HCL nr. 490/19.10.2018 a fost aprobată valoarea totală a proiectului în sumă de 148.118.419,84 lei, inclusiv TVA (cost total = costuri eligibile+costuri neeligibile), precum și cofinanţarea cheltuielilor ce revin Municipiului Timişoara în cuantum de 25.589.119,36 lei, modificată prin HCL277/14.06.2022.
În cadrul proiectului s-au încheiat Acordul Contractual nr. 141/10.07.2020 - Contract de proiectare și execuție de lucrări pentru Lot 1- Rețele termice primare, respectiv Acordul Contractual nr. 142/10.07.2020 - Contract de proiectare și execuție de lucrări pentru Lot 2- Rețele termice secundare. Aceste contracte se află sub incidența H.G. nr. 1/2018 care prevede clauze de ajustare pentru valoarea lucrărilor rămase de executat. Ajustarea se aplică la fiecare situație de lucrări emisă, până la finalizarea lucrărilor,  pentru perioada care depășește 365 de zile.
 Prin  Actul Adițional nr. 2/29.10.2021 la contractul de finanțare nr. 247/09.05.2019 au fost consumate toate economiile din cadrul proiectului pentru acoperirea parțială a ajustărilor de preț conform prevederilor contractuale. 
Prin H.G. 379/07.05.2020 pentru aprobarea Metodologiei de ajustare a prețurilor în cadrul devizelor aferente proiectelor de infrastructură publică finanțate prin Programul operațional Infrastructură Mare 2014-2020, a fost creat cadrul legal necesar majorării valorii totale eligibile a contractului de finanțare în vederea asigurării ajustărilor de preț.
Astfel, în conformitate cu prevederile H.G. 379/07.05.2020 și estimările privind sumele necesare majorării valorii contractelor până la finalizarea acestora, Devizul General a fost actualizat și aprobat prin Hotararea de Consiliu Local nr. 7/11.01.2022.
Ca urmare a solicitării Municipiului Timișoara cu nr. UMP 33/19.01.2022, Autoritatea de Management pentru Programul Operațional Infrastructură Mare, a acceptat revizuirea valorii eligibile a proiectului, prin modificarea devizului general în sensul creșterii valorii liniei bugetare de diverse și neprevăzute la 10% din valoarea proiectului conform prevederilor art. 10, respectiv art.14, lit. a) din HG 379/07.05.2020, în acest sens a fost încheiat Actul adițional nr. 3 din data de 26.07.2022 la contractul de finanțare nr. 247/09.05.2019, valoarea proiectului fiind majorată la 160.280.811,28 lei (inclusiv TVA). Prin HCL277/14.06.2022 a fost aprobată valoarea proiectului de 160.280.811,28 lei (inclusiv TVA).
În vederea efectuării decontarilor privind ajustările prevazute în toate contractele din cadrul proiectului precum și pentru asigurarea echivalenței liniilor din Devizul general cu categoriile și subcategoriile de cheltuieli eligibile introduse în modulul My SMIS, conform bugetului proiectului aprobat în cadrul contractului de finanțare, a fost redistribuita suma aprobata de pe linia bugetară de diverse și neprevazute pe liniile de deviz corespunzătoare lucrarilor/serviciilor executate sau care se vor executa si a fost incheiat Actul Aditional nr. 4/02.11.2022 la contractul de finantare nr. 247/09.05.2019.
Ca urmare a creșterii indicilor de piață/ajustare într-un ritm mult mai accelerat decat s-a estimat (de exemplu, pentru restul de executat la acea data a fost luat în considerare un indice de 1,135 care până în prezent a crescut la 1,36468) au fost consumate sumele prevazute în Actul adițional nr. 3/26.07.2022 la contractul de finanțare nr. 247/09.05.2019.
Prin Ordonanţa de Urgenţă nr. 64/2022, se reglementează unele măsuri pentru ajustarea preţurilor necesare actualizării costurilor investiţiei în contractele de achiziţie publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiţii în cadrul contractelor de finanţare care au asigurate sursele financiare parţial sau integral din fonduri externe nerambursabile.
În conformitate cu prevederile art. 3 alin. (1) din OUG nr. 64/2022, preţul contractelor de achiziţie publică aferente proiectelor de investiţii finanţate integral sau parţial din fonduri externe nerambursabile, aflate în derulare la data intrării în vigoare a ordonanţei de urgenţă, se ajustează în condiţiile acesteia, pentru a ţine seama de unele creşteri sau diminuări de costuri pe baza cărora s-a fundamentat preţul contractelor de achiziţie şi care nu au putut fi prevăzute de ofertanţi la data elaborării ofertelor, chiar dacă preţurile contractelor sunt ferme sau formulele de ajustare a preţului au fost cuprinse în documentaţiile de atribuire, din cauza caracterului imprevizibil al acestor creşteri sau diminuări de costuri.
Potrivit articolului 42 alin (1) din OUG nr. 64/2022 beneficiarilor fondurilor externe nerambursabile care au încheiat contracte de achiziţie publică/contracte sectoriale/acorduri-cadru care au clauze referitoare la ajustările de preţ în vigoare, inclusiv prin aplicarea prevederilor Hotărârii Guvernului nr. 1/2018 pentru aprobarea condiţiilor generale şi specifice pentru anumite categorii de contracte de achiziţie aferente obiectivelor de investiţii finanţate din fonduri publice, cu modificările şi completările ulterioare, le sunt aplicabile dispoziţiile capitolului III - Prevederi referitoare la încheierea de acte adiţionale la contractele de finanţare.
Acordul Contractual nr. 141/10.07.2020 - Contract de proiectare și execuție de lucrări pentru Lot 1- Rețele termice primare, respectiv Acordul Contractual nr. 142/10.07.2020 - Contract de proiectare și execuție de lucrări pentru Lot 2- Rețele termice secundare se află sub incidența H.G. nr. 1/2018 care prevede clauze de ajustare pentru valoarea lucrărilor rămase de executat. Ajustarea se aplică la fiecare situație de lucrări emisă, până la finalizarea lucrărilor,  pentru perioada care depășește 365 de zile. Pentru ajustarea prețului contractelor de lucrări, se utilizează formula de ajustare prevazută în cadrul contractelor (clauza 48), la data semnării acestora.
OUG nr. 64/2022 prevede la Articolul 9 alin. (1) ca Beneficiarii fondurilor externe nerambursabile care aplică prevederile art. 3 constituie o rezervă de implementare, în limitele şi condiţiile prevăzute de prezenta ordonanţă de urgenţă, destinată plăţii ajustărilor de preţ ale contractelor de achiziţie publică/contractelor sectoriale/acordurilor-cadru sau altor categorii de contracte prin încheierea de act adiţional la contractul de achiziţie publică/contractele sectoriale/acordurile-cadru, în limitele şi condiţiile prevăzute de prezenta ordonanţă de urgenţă.
In conformitate cu Art. 9 alin. 3 din OUG nr. 64/2022: Rezerva de implementare pentru reechilibrarea contractelor se constituie iniţial, în procent de până la 23% din valoarea restului de executat a contractului de achiziţie, la momentul intrării în vigoare a prezentei ordonanţe de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie, fără a depăşi pragurile stabilite la art. 8 şi 18.

	Contract
	Rest de executat la data intrării în vigoare a OUG nr. 64/2022
	Rezerva de implementare 23%

	Acord contractual nr.141/10.07.2020
	17.610.847,37 lei (fără TVA)
	4.050.494,89 lei (fără TVA)

	Acord contractul nr.142/10.07.2020
	17.268.593,00 lei (fără TVA)
	3.971.776,39 lei (fără TVA)

	Total rest de executat
	34.879.440,37 lei (fără TVA)
	8.022.271,28 lei (fără TVA)

	
	
	9.546.502,82 lei (inclusiv TVA)



	În conformitate cu prevederile art. 9 alin. 7 din OUG nr. 64/2022: „rezerva de implementare destinată finanţării ajustărilor de preţ face parte din valoarea investiţiei de bază şi se include în mod corespunzător în devizul general de investiţii reglementat de , cu modificările şi completările ulterioare.”
	Astfel:
-Valoarea totală a proiectului aprobată prin Actul adițional nr. 3/26.07.2022 la contractul de finanțare este de 160.280.811,28 lei (inclusiv TVA), respectiv 134.936.942,52 lei (fără TVA);
-Valoarea totală a costurilor eligibile şi neeligibile ce se impun a fi suplimentate este de 9.546.502,82 lei (inclusiv TVA), respectiv 8.022.271,28 lei (fără TVA)și reprezintă rezerva de implementare pentru Acordul Contractual nr. 141/10.07.2020 și Acordul Contractual nr. 142/10.07.2020;
-Valoarea totală majorată a proiectului este de 169.827.314,10 lei (inclusiv TVA), respectiv 142.959.213,80 lei (fără TVA).
În baza rezervelor de implementare constituite la nivelul contractelor de achiziție publică se constituie rezerva de ajustare a valorii contractului de finanțare, conform art. 13 alin (2) din OUG 64/2022.
Conform art. 3 alin. (8) din OUG 64/2022 in cazul în care ajustarea nu se încadrează la capitolul diverse și nepevazute și nici în economiile contractului de finanțare, se încheie act adițional la contractul de finanțare pentru majorarea valorii eligibile și a cheltuielilor neeligibile ale proiectului, după utilizarea unui procent de 75% din valoarea eligibilă a contractului de finanțare. În prezent nu mai sunt sume disponibile în cadrul contractului de finanțare pentru acoperirea sumelor rezultate din ajustarea prețului contractelor conform clauzelor contractuale, și este ultilizat un procent de 78% din valoarea eligibilă a contractului de finanțare.
Art. 17, alin (4) din OUG 64/2022 prevede că rezerva de ajustare a valorii contractului de finanțare face parte din bugetul proiectului ca linie bugetară, se evidențiază distinct în bugetul proiectului ca linie bugetara....iar din aceasta se pot efectua plați numai pentru finanțarea ajustării de preț necesare contractelor de achiziții care stau la baza implementării proiectelor...
Ținând cont de cele menționate mai sus a fost revizuit Devizul general al proiectului prin includerea rezervei de ajustare ca linie distinctă, în cadrul unui capitol nou, capitolul  7 “Rezerva de ajustare a valorii contractului de finanțare” în valoare de 8.022.271,28 lei (fără TVA), respectiv valoarea de 9.546.502,82 lei (inclusiv TVA), conform Anexei.
După aprobarea Devizului general revizuit se vor întocmi documentele necesare redepunerii proiectului la Autoritatea de Management pentru Programul Operațional Infrastructură Mare, în vederea încheierii unui act adiţional la contractul de finanţare nr. 247/09.05.2019, conform prevederilor art. 10 din contract. 
De asemenea, potrivit art. 16 alin. 1 din OUG nr. 64/2022: în situaţia în care beneficiarii nu depun solicitări, în perioada de implementare a contractelor de finanţare, sumele necesare pentru ajustarea preţului contractelor de achiziţie/contractelor sectoriale/acordurilor-cadru se suportă în întregime de către beneficiari.
Revizuirea valorii eligibile a proiectului este necesară în vederea asigurării surselor de finanțare necesare decontărilor pentru ajustările de preț aferente contractelor atribuite în cadrul proiectului. Fără modificarea devizului general, revizuirea valorii eligibile și încheierea unui act adițional la contractul de finanțare, sumele necesare pentru ajustarea prețului contractelor de achiziție din cadrul proiectului nu vor putea fi solicitate la rambursare fiind considerate cheltuieli neeligibile și vor trebui suportate de la bugetul local.

Având în vedere, cele mai sus prezentate, 

PROPUNEM:

· Aprobarea valorii totale a proiectului“Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”, în cadrul Programul Operaţional Infrastructură Mare (POIM) 2014-2020, axa prioritară 7, în sumă de de 169.827.314,10 lei (inclusiv TVA) (cost total = costuri eligibile+costuri neeligibile), respectiv 142.959.213,80 lei (fără TVA) 
· Aprobarea rezervei de implementare pentru reechilibrarea contractelor de execuție și proiectare lucrări nr. 141/10.07.2020 și 142/10.07.2020, în cuantum de 9.546.502,82 lei (inclusiv TVA), respectiv 8.022.271,28 lei (fără TVA),  reprezentând un procent de 23% din valoarea restului de executat a contractelor, la momentul intrării în vigoare a OUG nr. 64/2022.
· Aprobarea revizuirii Devizului General pentru proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, conform Anexei,  care face parte integrantă din prezenta hotărâre. 
Având în vedere cele menționate anterior apreciem că Proiectul de hotărâre privind aprobarea valorii totale a proiectului “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”  aprobată prin HCL nr. 490/19.10.2018, modificată prin HCL nr. 277/14.06.2022,  aprobarea rezervei de implementare pentru reechilibrarea contractelor de execuție și proiectare lucrări aferente proiectului, precum și aprobarea revizuirii Devizului General aferent proiectului actualizat prin HCL nr. 202/25.05.2021, HCL nr. 346/28.09.2021,  HCL nr. 7/11.01.2022 și HCL nr. 428/30.08.2022, îndeplinește condițiile pentru a fi supus dezbaterii și aprobării plenului consiliului local. 

